برزیل‌ده بیر معدن آتیق سو آنباری‌نین جمعه گونو داغیلماسی سببین‌دن اؤلن‌لرین ساییسی 58ه یوکسلیب.
اؤلکه‌نین جنوب-غربین‌دکی میناس گرایس ایالتینه باغلی برومادینهو شهرین‌دکی آتیق سو آنباری‌نین جمعه گونو داغیلماسی سببین‌دن ایتن اینسان ساییسی دا 305 اولا‌راق آچیقلانیب.
قورتارما ایشلری‌نین گئجه بویونجا داوام ائدجگی آتیق سو آنباریندا یانغین سؤندورمه قروپ‌لاری بیر اوتوبوسا چاتیب. اوتوبوسون ایچینده نئچه نفرین اولدوغو باره‌ده معلومات وئریلمه‌دی.
میناس گرایس سیویل ساوونما اینستیتوسو سؤزچوسو فلاویو گودینهو،
" هایاتتا قالان‌لارین یئرلرینی معین ائتمه‌یه و اونلارا نایل اولماغا چالیشاجاغیق." دئدی.
معدن آتیق بندی‌نین داغیلماسی سببین‌دن برومادینهو شهرینده تخمینن 3 مین نفرین تخلیه اولوندوغو قئید اولونوب.
معدنچیلیک شیرکتی " Vale SA"یا عایید معدن آتیق سو آنباری‌نین جمعه گونو داغیلماسین‌دان سونرا باشلانیلان آختارما قورتارما ایشلرینه، عینی معدن شیرکتینه مخصوص یاخین‌لیق‌داکی باشقا بیر سدده خسارت عمله گلمه‌سی احتیمالینا قارشی آرا وئریلمیشدی.
سددین، ایشچی‌لرین گونورتا یئمگینده اولدوغو زامان داغیلدیغی، قورتارما قروپ‌لاری‌نین، پالچیغا باس‌دیریلان یئمک‌خانایا هله چاتمادیغی معلوماتی پایلاشیلمیشدی.
Vale SA-دان ائدیلن آچیقلامادا، آتیق‌لارین برومادینهو شهرینه باغلی ویلا فرتکو یاشاییش یئرینه چاتدیغی، شهرین بعضی سمت‌لری‌نین بوشالدیلدیغی، یانغین سؤندورمه قروپ‌لاری‌نین هاوا‌دان و یئردن قورتارما چالیشماسی یئریتدیگی ایفاده ائدیلمیشدی.
